

**รายงานการปล่อยและดูดกลับ**

**ก๊าซเรือนกระจก**

**ของ**

**องค์การบริหารส่วนตำบลเมืองมาย**

**ที่ตั้งสำนักงาน : 208** หมู่ที่ 5 ตำบลเมืองมาย อำเภอแจ้ห่ม

จังหวัดลำปาง

**วันที่รายงาน :**  1 ตุลาคม 2567

**ระยะเวลาในการติดตามผล :** 1 ตุลาคม 2566 – 30 กันยายน 2567

1. **บทนำ**

ปัญหามลพิษทางสิ่งแวดล้อมยังคงเป็นปัญหาที่ทุกฝ่ายที่เกี่ยวข้องได้เล็งเห็นถึงความสำคัญและ มีความจำเป็นที่ต้องร่วมมือกันแก้ไขอย่างเต็มความสามารถ เพราะเป็นปัญหาที่เกิดขึ้นในชุมชนทุกระดับ เป็นผลสืบเนื่องมาจากความเจริญเติบโตทางด้านเศรษฐกิจ และการพัฒนาประเทศที่เพิ่มขึ้นอย่าง ต่อเนื่อง ตลอดจนจำนวนประชากรที่เพิ่มขึ้นอยู่เสมอ โดยการปลดปล่อยก๊าซเรือนกระจกจากการเปลี่ยนแปลงรูปแบบการใช้ชีวิตไปสู่สังคมเมืองเพิ่มขึ้นอย่างเห็นได้ชัดในภาคที่อยู่อาศัย ภาคธุรกิจ และ ภาคการขนส่ง ดังนั้นจากผลดังกล่าว ทำให้ทุกประเทศทั่วโลกเริ่มตื่นตัวหาแนวทางในการลดก๊าซเรือนกระจก ซึ่งมีหลายองค์กรที่มุ่งมั่นให้ความร่วมมือ โดยอาศัยการพัฒนาที่ปล่อยคาร์บอนต่ำและการเตรียมพร้อมเพื่อรับมือกับการเปลี่ยนแปลงสภาพภูมิอากาศ เป็นแนวทางที่จะสร้างกระบวนการวางแผน เชิงกลยุทธ์ การวิเคราะห์ การพัฒนานโยบายที่ส่งเสริมให้เกิดการลดการปล่อยก๊าซเรือนกระจกของภาคส่วนที่สำคัญในระยะยาว ดังนั้นการพัฒนาไปสู่สังคมเมืองจึงควรควบคู่ไปกับการรักษาสภาพแวดล้อมด้วย

ดังนั้น องค์การบริหารส่วนตำบลเมืองมาย ซึ่งได้มีโอกาสเข้าร่วมโครงการขยายผลการส่งเสริม การจัดทำคาร์บอนฟุตพริ้นท์ เพื่อมุ่งสู่การเป็นเมืองคาร์บอนต่ำ โดยมีวัตถุประสงค์เพื่อส่งเสริมให้ผู้บริหารและพนักงานอบต.เข้าใจแนวคิดคาร์บอนฟุตพริ้นท์ขององค์กรตนเอง จนสามารถคำนวณขนาดคาร์บอนฟุตพริ้นท์ขององค์กรของตนได้ ซึ่งการจัดทำคาร์บอนฟุตพริ้นท์ขององค์กรเป็นวิธีการประเมินปริมาณก๊าซเรือนกระจกที่ปล่อยจากการดำเนินกิจกรรมขององค์กร และคำนวณออกมาในรูปของคาร์บอนไดออกไซด์เทียบเท่า อันจะนำไปสู่การพัฒนาแนวทางการลดการปล่อยก๊าซเรือนกระจกในกิจกรรมต่าง ๆ ของท้องถิ่น เพื่อนำร่องให้กับท้องถิ่นอื่น ๆ ได้ต่อไปในอนาคต และก้าวไปสู่การเป็นเมือง ลดคาร์บอนซึ่งถือเป็นหนึ่งในมาตรการสำคัญที่ช่วยลดภาวะการเปลี่ยนแปลงทางภูมิอากาศและภาวะโลกร้อนได้ โดยอาศัยการเรียนรู้ที่ได้รับจากโครงการฯ มุ่งไปที่เป้าหมายลดการปล่อยก๊าซเรือนกระจกจากฐานเดิมที่ยังไม่มีการจัดการเพื่อลดการปล่อยก๊าซเรือนกระจก โดยรูปแบบหรือวิธีการจัดการเหล่านี้ จะสามารถดำเนินได้ขึ้นอยู่กับลักษณะกิจกรรมที่มีการปล่อยมลพิษหรือก๊าซเรือนกระจกในแต่ละพื้นที่ซึ่ง ที่มีความแตกต่างกันออกไป จากที่กล่าวมาข้างต้นด้วย องค์การบริหารส่วนตำบลเมืองมาย จึงดำเนินการประเมินศักยภาพในการปล่อยก๊าซเรือนกระจก ที่เริ่มต้นจากระดับองค์กรโดยอาศัยแหล่งข้อมูลจากกิจกรรมต่าง ๆ ที่องค์กรดำเนินงานแล้ว รายงานผลการปล่อยก๊าซเรือนกระจกที่เกิดขึ้นจากการบริการขององค์กร และจัดทำแผนงานเพื่อลดการ ปล่อยก๊าซเรือนกระจกอันเป็นการสนับสนุนต่อการกำหนดแนวทางและมาตรการในอนาคต ตลอดจน เพื่อเป็นตัวอย่างความสำเร็จและชี้นำสังคมในการแสดงความรับผิดชอบต่อสังคมและสิ่งแวดล้อม ก้าวสู่ ความเป็น “สังคมต้นแบบเพื่อการเติบโตอย่างยั่งยืน”

**2. ข้อมูลทั่วไป**

|  |  |
| --- | --- |
| ชื่อ | องค์การบริหารนส่วนตำบลเมืองมาย |
| ประเภทขององค์กร | องค์กรการปกครองส่วนท้องถิ่น (ประเทศไทย) |
| ข้อมูลขององค์กร | - พื้นที่ทั้งหมดประมาณ 175 ตารางกิโลเมตร  - ประชากรรวม 3,127 คน จำนวน 1,102 ครัวเรือน (ข้อมูล ณ เดือนตุลาคม 2567)  - บุคลากรในองค์กร 42 คน  - ส่วนงานราชการสามารถแบ่งหน่วยงานภายในออกเป็น 1 สำนัก 2 กอง |
| ชื่อ-สกุลของผู้ประสานงาน | ชื่อ-สกุล: นายบรรเจิด รู้ดี  - ตำแหน่ง: หัวหน้าสำนักปลัด  - กอง/หน่วยงาน: สำนักปลัด อบต.เมืองมาย  - โทรศัพท์: 062-3083028 |
| ชื่อ-สกุลของผู้รับผิดชอบข้อมูล | - ชื่อ-สกุล: นายติ๊บ บุญยืน  - ตำแหน่ง: นายก อบต.เมืองมาย  - กอง/หน่วยงาน: อบต.เมืองมาย  - โทรศัพท์: 064-3487878 |
| 6 ระยะเวลาติดตามผล | 1 ตุลาคม 2566 – 30 กันยายน 2567 |

**3. การบริหารจัดการก๊าซเรือนกระจก**


**3.1 ขอบเขตขององค์กร**


การประเมินปริมาณการปล่อยและดูดกลับก๊าซเรือนกระจกเพื่อการทวนสอบและรับรองผล คาร์บอนฟุตพริ้นท์ขององค์กรตามแนวทางการประเมินคาร์บอนฟุตพริ้นท์ขององค์กร ภายใต้การกำกับ ดูแลขององค์การบริหารจัดการก๊าซเรือนกระจก (องค์การมหาชน) นั้น ได้พิจารณาการปล่อยก๊าซเรือน กระจก 7 กลุ่มก๊าซ ได้แก่ ก๊าซคาร์บอนไดออกไซด์ มีเทน ไนตรัสออกไซด์ ไฮโดรฟลูออโรคาร์บอน เพอร์ฟลูออโรคาร์บอน ซัลเฟอร์ เฮกซะฟลูออไรด์และไนโตรเจนฟลูออไรด์ โดยการประเมินปริมาณการปล่อยและดูดกลับก๊าซเรือนกระจกพิจารณาเฉพาะสำนักงานองค์การบริหารส่วนตำบลเมืองมาย เลขที่ 208 หมู่ที่ 5 ตำบลเมืองมาย อำเภอแจ้ห่ม จังหวัดลำปาง ซึ่งกำหนดขอบเขตขององค์กรโดยการพิจารณาจากการควบคุมการดำเนินงาน (Operational Control Approach) ซึ่งรายละเอียดของการกำหนดขอบเขตแสดงไว้ โดยในการจัดเก็บข้อมูลก๊าซเรือนกระจกขององค์การบริหารส่วนตำบลเมืองมายต้องเป็นข้อมูลที่มีการจัดเก็บอย่างน้อย 1 ปีและนำข้อมูลมาคำนวณให้อยู่ในรูปคาร์บอนไดออกไซด์เทียบเท่า หรือคาร์บอนฟุตพริ้นท์ขององค์การบริหารส่วนตำบลเมืองมาย ที่ได้กำหนดปีฐาน และระยะเวลาการเก็บรวบรวมข้อมูล ในช่วงปี 2567 ระหว่าง เดือนตุลาคม 2566 ถึงกันยายน 2567 เพื่อจัดทำบัญชีรายการก๊าซเรือนกระจกขององค์กรซึ่งถือว่า เป็นปีฐานล่าสุดที่เริ่มทำการเก็บรวบรวมข้อมูลเพื่อประเมินปริมาณก๊าซเรือนกระจกขององค์การบริหารส่วนตำบล โดยขอบเขตและการดำเนินงานขององค์การบริหารส่วนตำบลเมืองมาย เลือกวิธีการควบคุมการดำเนินงาน ซึ่งองค์การบริหารส่วนตำบลเมืองมาย จะทำการประเมินและรวบรวมปริมาณการการปล่อยและดูดกลับก๊าซเรือนกระจกที่เกิดขึ้นจากกิจกรรมภายใต้อำนาจการควบคุมการดำเนินงานขององค์การบริหารส่วนตำบลเท่านั้น ซึ่งไม่นับรวมปริมาณการปล่อย และดูดกลับก๊าซเรือนกระจก ที่เกิดขึ้นจากกิจกรรมที่องค์การบริหารส่วนตำบลมีส่วนเป็นเจ้าของ แต่ไม่มีอำนาจควบคุมการดำเนินงาน

**3.1.1 โครงสร้างขององค์กร**

โดยรายละเอียดขอบเขตและการดำเนินงานขององค์การบริหารส่วน

ตำบลนั้นพิจารณาจากโครงสร้างและหน้าที่รับผิดชอบขององค์การบริหารส่วนตำบล ดังนี้





3. รายงานข้อมูลปฐมภูมิของบัญชีรายการก๊าซเรือนกระจก

3.1 แหล่งที่มาของการปล่อย

ปริมาณการปล่อยก๊าซเรือนกระจกที่เกิดขึ้น

|  |  |
| --- | --- |
| **ขอบเขตของการปล่อย** | **แหล่งที่มาของการปล่อย** |
| **ประเภทที่ 1** การปล่อยก๊าซเรือนกระจก โดยตรง (Direct Emission) | - การเผาไหม้ของเชื้อเพลิงจากการใช้งานของเครื่องจักรและ/การปล่อยก๊าซจากยานพาหนะ เช่น รถยนต์ รถตู้ รถบรรทุกหรืออุปกรณ์ที่ อบต.เมืองมาย เป็นเจ้าของ เช่น เครื่องพ่นหมอกควัน เครื่องตัด หญ้า เลื่อยยนต์เป็นต้น  - การเผาไหม้ของเชื้อเพลิงจากกิจกรรมการขนส่งของยานพาหนะที่ อบต.เมืองมาย เป็นเจ้าของ โดยใช้เชื้อเพลิงดีเซลและเบนซิน  - การใช้สารทำความเย็นของเครื่องปรับอากาศ |
| **ประเภทที่ 2** การปล่อยก๊าซเรือนกระจกโดย อ้อม (Indirect Emission) | - การใช้ไฟฟ้าภายในอาคารสำนักงาน  - การใช้ไฟฟ้าภายนอกอาคารสำนักงาน  - ไฟฟ้าสาธารณะ |
| **ประเภทที่ 3** การปล่อยก๊าซเรือนกระจกโดย อ้อม จากแหล่งอื่น ๆ (Indirect Emission) | - การเดินทางไป-กลับจากที่พักถึงอบต.เพื่อการทำงานของ พนักงาน  - การเดินทางไปราชการ ประชุม และสัมมนาโดยรถโดยสารที่ อบต.จัดหาให้จากการรับเหมาช่วง  - การเดินทางโดยเครื่องบินโดยสารภายในประเทศ  - การใช้น้ำประปา และอุปกรณ์เครื่องใช้สำนักงานต่างๆ เช่น กระดาษ  - การจัดการขยะของอบต.โดยวิธีฝังกลบ  - การใช้ปุ๋ย |

3.2 สรุปปริมาณคาร์บอนฟดตพริ้นท์ของอบต.(ก่อนการดำเนินการ)

ตารางที่ 3.1 สรุปปริมาณการปล่อยก๊าซเรือนกระจก

|  |  |  |
| --- | --- | --- |
| **ประเภทการปล่อยก๊าซเรือนกระจก** | **ปริมาณ CO2e/ปี** | **%** |
| **ประเภทที่ 1** : การปล่อยก๊าซเรือนกระจกโดยตรง (Direct Emission) | | |
| • การเผาไหม้ของเชื้อเพลิงจากการใช้งานของเครื่องจักรและ/หรือ อุปกรณ์ที่อบต.เมืองมาย เป็นเจ้าของ เช่น เครื่องพ่นหมอกควัน เครื่อง ตัดหญ้า เลื่อยยนต์ เป็นต้น  • การเผาไหม้ของเชื้อเพลิงจากกิจกรรมการขนส่งของยานพาหนะ ที่ อบต.เมืองมาย เป็นเจ้าของ โดยใช้เชื้อเพลิงดีเซลและเบนซิน |  |  |
| **ปริมาณการปล่อยก๊าซเรือนกระจกจากการใช้พลงงงานโดยตรง (ประเภทที่ 1)**  - ปริมาณการใช้ น้ำมันดีเซล จำนวน 6,736 ลิตร  - ปริมาณการใช้ น้ำมัน Gasohol 95 จำนวน 844 ลิตร | 18,487.63  1,888.53 | 47.17  4.82 |
| ปริมาณการปล่อยก๊าซเรือนกระจกจากการใช้พลังงานทางอ้อม (ประเภทที่ 1) | 20,376.16 | 51.99 |
| **ประเภทที่ 2** : การปล่อยก๊าซเรือนกระจกโดยอ้อม (Indirect Emission) | | |
| • การใช้ไฟฟ้าภายในอาคารสำานักงาน ภายนอกอาคารสานักงาน และไฟฟ้าสาธารณะ  - ปริมาณการใช้ไฟฟ้า 29,393 KWH | 17,109.67 | 43.66 |
| **ประเภทที่ 3** : การปล่อยก๊าซเรือนกระจกโดยอ้อมจากแหล่งอื่น ๆ (Other Indirect Emission) | | |
| * เกิดจากกิจกรรมที่เกี่ยวข้องกับองค์กรแต่ไม่ได้อยู่ภายใต้การควบคุมโดยตรง * ตัวอย่างเช่น การเดินทางของพนักงาน การขนส่งวัตถุดิบ การกำจัดของเสีย และการใช้ผลิตภัณฑ์ขององค์กรโดยผู้บริโภค   คาร์บอนฟุตพริ้นท์ของผลิตภัณฑ์ คือปริมาณก๊าซเรือนกระจก ที่ปล่อยออกมาตลอดวัฏจักรชีวิตของผลิตภัณฑ์ ตั้งแต่การได้มาซึ่งวัตถุดิบ การผลิต การขนส่ง การใช้งาน ไปจนถึงการกำจัดซากผลิตภัณฑ์  - การเดินทางไป-กลับจากที่พักถึงอบต.เมืองมาย เพื่อการทำงานของ พนักงานทั้งหมด 42 คน ปริมาณการเดินทาง 579 กิโลเมตร ใช้น้ำมัน Gasohol 145 L  - การใช้น้ำประปา ปริมาณการใช้ 1,288 unit  - การใช้กระดาษ ปริมาณการใช้ 957 kg | 323.89  907.14  472.76 | 0.83  2.31  1.21 |
| ปริมาณการปล่อยก๊าซเรือนกระจกจากการใช้พลังงานทางอ้อม (ประเภทที่ 3) | 1,703.79 | 4.35 |
| ผลรวมปริมาณการปล่อยก๊าซเรือนกระจกทั้งหมด (kg CO2e) | 39,189,610 | 100 |
| ผลรวมปริมาณการปล่อยก๊าซเรือนกระจกทั้งหมด (tones CO2e) | 39,189.61 | 100 |

**จากตารางที่ 3.1** หากพิจารณาในภาพรวมของทั้งองค์กรพบว่า อบต.เมืองมาย มีการปล่อยก๊าซเรือนกระจกในประเภทที่ 1 มากที่สุด 20,376.16 ตันคาร์บอนไดออกไซด์เทียบเท่าต่อปี คิดเป็นร้อยละ 51.99รองลงมา คือ ประเภทที่ 2 มีปริมาณ 17,109.67 ตันคาร์บอนไดออกไซด์เทียบเท่าต่อปี คิดเป็นร้อยละ 43.66ทั้งนี้หากแยกตามกิจกรรมที่มี การปล่อยก๊าซเรือนกระจกจะเห็นได้ว่าในปีงบประมาณ 2567 ปริมาณการปล่อยก๊าซเรือนกระจกของอบต.เมืองมาย ที่มีการปล่อยออกมามากที่สุดมาจากประเภทที่ 1

**3.3 วิธีการเก็บรวบรวมข้อมูล**

จากแหล่งที่มาของข้อมูลในหัวข้อที่ 3.1 คณะทำงานได้ทำการเก็บข้อมูลจากหน่วยงานที่เกี่ยวข้องของ อบต. แสดงลักษณะของข้อมูล ดังตารางที่ 3.2

**ตารางที่ 3.2 ลักษณะของข้อมูล**

|  |  |  |  |  |
| --- | --- | --- | --- | --- |
| **การปล่อยและแหล่งการกำจัด** | **หน่วยการเก็บข้อมูล** | **หน่วยงานที่เก็บข้อมูล** | **ลักษณะของข้อมูล** | **แหล่งที่มา** |
| การเผาไหม้ของเชื้อเพลิงจากการใช้งานของ เครื่องจักรและ/หรืออุปกรณ์ที่อบต.เป็น เจ้าของ เช่น เครื่องพ่นหมอกควัน เครื่องตัดหญ้า เลื่อยยนต์ เป็นต้น | ลิตร | - กองช่าง  - สำนักปลัดฯ | เก็บข้อมูลจากการประมาณค่า | บันทึกค่าใช้จ่ายน้ำมัน เชื้อเพลิง |
| การเผาไหม้ของเชื้อเพลิงจากกิจกรรมการขนส่ง ของยานพาหนะที่ อบต.เมืองมาย เป็นเจ้าของ โดยใช้เชื้อเพลิงดีเซลและเบนซิน | ลิตร | - สำนักปลัดฯ  - กองคลัง | เก็บข้อมูลจากการ ประมาณค่า | ทะเบียนคุมการเบิกจ่าย วัสดุเชื้อเพลิงและหล่อลื่น จำแนกทะเบียน และใบ แจ้งหนี้ค่าน้ำมันเชื้อเพลิง และหล่อลื่น |
| การใช้ไฟฟ้าภายในอาคารสำนักงาน ภายนอก อาคารสำนักงาน และไฟฟ้าสาธารณะ | kwh | - สำนักปลัดฯ  - กองคลัง | เก็บข้อมูลจาก ใบเสร็จ | หนังสือแจ้งค่าไฟฟ้าและ ใบเสร็จรับเงินจากการ ไฟฟ้าส่วนภูมิภาค ใบเสร็จรับเงิน และฎีกาเบิกเงิน ตาม งบประมาณค่า สาธารณูปโภค ประเภท ค่าไฟฟ้า |
| การเดินทางไป-กลับจากทีพักถึงอบต.เพื่อการ ทำงานของพนักงานทุกคน | กิโลเมตร | - สำนักปลัดฯ  - กองคลัง  - กองช่าง  - กองสวัสดิการฯ | เก็บข้อมูลจากแบบ สำรวจ | แบบสำรวจการเดินทาง ของพนักงานอบต. |
| การใช้น้ำประปา | ลบ.ม. | - สำนักปลัดฯ  - กองคลัง  - กองช่าง  - กองสวัสดิการฯ | เก็บข้อมูลจาก ใบเสร็จ | ใบเสร็จค่าน้ำประปาจาก การประปาอบต. |
| การใช้กระดาษ | กิโลกรัม | - สำนักปลัดฯ  - กองคลัง  - กองช่าง  - กองสวัสดิการฯ | เก็บข้อมูลอย่าง ต่อเนื่อง | บันทึกรายงานขออนุมัติ จัดซื้อวัสดุสำนักงานและ ใบส่งของแต่ละกอง |

**4. โอกาสการพัฒนาในอนาคต (Options)**

4.1 ภาพรวมการดำเนินงานและการตรวจสอบ ภาพรวมการดำเนินงานในปี 2567 ระหว่างเดือนตุลาคม 2566 ถึง กันยายน 2567 ในประเภทที่ 1 ประเภทที่ 2 และประเภทที่ 3 สามารถสรุปปริมาณการปล่อยก๊าซเรือนกระจก ได้ดังนี้

**ประเภทที่ 1** ปริมาณการปล่อยก๊าซเรือนกระจกทางตรงขององค์กร ในปี 2567 พบว่า มีปริมาณการปล่อย 20,376.16 ตันคาร์บอนไดออกไซด์เทียบเท่า คิดเป็นร้อยละ 43.66

**ประเภทที่ 2** ปริมาณการปล่อยก๊าซเรือนกระจกทางอ้อมจากการใช้พลังงาน ในปี 2554 พบว่า มีปริมาณ การปล่อย 17,109.67 ตันคาร์บอนไดออกไซด์เทียบเท่า คิดเป็นร้อยละ 43.66

**ประเภทที่ 3** ปริมาณการปล่อยก๊าซเรือนกระจกทางอ้อมอื่น ๆ ในปี 2562 พบว่า มีปริมาณการปล่อย 1,703.79 ตันคาร์บอนไดออกไซด์เทียบเท่า คิดเป็นร้อยละ 4.35

ผลรวมปริมาณการปล่อยก๊าซเรือนกระจกทั้งหมดในปี 2567 พบว่า มีปริมาณการปล่อย 39,189,610กิโลกรัมคาร์บอนไดออกไซด์เทียบเท่าต่อปี หรือ 39,189.61 ตันคาร์บอนไดออกไซด์เทียบเท่าต่อปี ผลการประเมินความคลาดเคลื่อนของข้อมูลอยู่ในระดับ 1 คือ การได้มาของข้อมูลบัญชีรายการ และค่า Emission Factor มีความไม่แน่นอนสูง คุณภาพของข้อมูลไม่ดีดังนั้นควรจะปรับการได้มาของข้อมูล โดยเก็บข้อมูลอย่าง ต่อเนื่อง และเลือก Emission Factor จากการวัดที่มีคุณภาพ เพื่อให้มีความแน่นอนของข้อมูลสูงขึ้น

4.2 มาตรการแนวทางในการลดการปล่อยและการดูดซงบก๊าซเรือนกระจกของอบต.เมืองมาย

**แผนงาน/โครงการ 1 : การใช้พลงงงานไฟฟ้าอย่างประหยัด**

มาตรการในการดำเนินโครงการ : ดำเนินการต่อเนื่อง

- กิจกรรมร้อนๆ หนาวๆ โดยการเปิดแอร์เป็นช่วงเวลา คือ 9.30 – 11.30 น. และ 13.30 – 16.00 น. และเปิดที่อุณหภูมิ 25 องศาเซลเซียส

- ล้างแผ่นกรองอากาศ (filter) ทุกเดือน และ Compressor ทุก 6 เดือน

- ย้ายเครื่องใช้ไฟฟ้าที่มีความร้อนออกจากห้องปรับอากาศ เช่น กาน้ำร้อนประจำห้องให้ย้ายมาส่วนกลาง

- จัดกิจกรรม 5 ส.

ระยะเวลาในการดำเนินการ : มีนาคม – กรกฎาคม 2567

ผลที่ได้รับจากการดำเนินโครงการ :

- ประหยัดการใช้พลังงานไฟฟ้าได้ 8,000 กิโลวัตต์-ชั่วโมง/ปี

- ประหยัดค่าใช้จ่ายสำหรับค่าไฟฟ้าได้ปีละ 24,000 บาท

- ปริมาณก๊าซเรือนกระจกที่ลดลงจากการดำเนินการ : 4.49 ตัน CO2e

**สรุปผลการดำเนินการลดก๊าซเรือนกระจกตามแผนการลดก๊าซเรือนกระจก :**

หลังจากคณะทำงานของอบต.ได้มีการประชุมเพื่อจัดทำแผนงานโครงการลดการใช้พลังงานไฟฟ้าภายใน อาคารสำนักงานอบต.แล้ว จึงมีการกำหนดมาตรการการประหยัดไฟฟ้าร่วมกับหน่วยงานต่างๆ และเสนอต่อผู้บริหาร จากนั้นจึงนำมาตรการประหยัดไฟฟ้าที่กำหนดขึ้นนี้ประกาศให้พนักงานได้รับทราบและนำไปปฏิบัติ โดยมาตรการประหยัดพลังงานไฟฟ้าที่กำหนดขึ้นมีดังนี้

- เปิดแอร์เวลา 09.30-11.30 น. และ 13.30-16.00 น.

- ล้าง Filter แอร์ทุกเดือนและ Compressor ทุกๆ 6 เดือน

- เปิดแอร์ที่อุณหภูมิ 25 องศา

- ซ่อมบำรุงเครื่องใช้ไฟฟ้าอย่างต่อเนื่อง

- ย้ายเครื่องใช้ไฟฟ้าที่มีความร้อนออกจากห้องปรับอากาศ ฯลฯ

จากการดำเนินโครงการนี้ได้รับความร่วมมือจากคณะผู้บริหาร และพนักงานของหน่วยงานต่าง ๆ ซึ่ง ประกอบด้วย สำนักปลัด กองช่าง กองคลัง รวมทั้งสิ้น 42 คน

**สรุปผลการติดตาม:**

**ผลการลดปริมาณก๊าซเรือนกระจกที่ลดลงจากการดำเนินการ** : จากการดำเนินโครงการ คณะทำงานของ อบต.ได้มีการติดตามและประเมินผลการลดการใช้พลังงานไฟฟ้า โดยเก็บข้อมูลปริมาณการใช้ไฟฟ้าในช่วงเดือน มีนาคม – กรกฎาคม 2567 จากใบแจ้งหนี้ค่าไฟฟ้าจากการไฟฟ้าส่วนภูมิภาค พบว่า สามารถลดปริมาณการ ใช้ไฟฟ้า ภายในอาคารสำนักงานของอบต.ได้ในบางเดือน

**ปัญหาอุปสรรคจากการดำเนินโครงการ** : ไม่ได้รับความร่วมมือในการดำเนินตามมาตรการจากหน่วยงาน บางส่วน ทำให้บางเดือน ไม่สามารถประหยัดค่ากระแสไฟฟ้าได้เมื่อเปรียบเทียบกับปี 2567 และมีการศึกษาดูงานจาก หน่วยงานอื่นเป็นจำนวนมาก ทำให้ไม่สามารถปิดไฟได้ในช่วงเวลาที่กำหนด และศูนย์เรียนรู้ด้านเทคโนโลยี ไม่สามารถผิด ไฟได้เนื่องจากมีประชาชนมารับบริการ

ดังนั้น ผลรวมปริมาณการปล่อยก๊าซเรือนกระจกทั้งหมดที่ปล่อยออกมาตลอดกระบวนการให้บริการจาก กิจกรรมต่างๆ ในเขตพื้นที่ความรับผิดชอบของอบต.เมืองมาย ในปี 2567 ซึ่งมีการรวบรวมข้อมูลถึงเดือน กันยายน 2567 พบว่า มีปริมาณการปล่อยก๊าซเรือนกระจกทั้งสิ้น 39,189,610 กิโลกรัมคาร์บอนไดออกไซด์เทียบเท่าต่อ ปี หรือคิดเป็น 39,189.61 ตันคาร์บอนไดออกไซด์เทียบเท่าต่อปี พบว่า อบต.ไม่สามารถลดปริมาณการปล่อยก๊าซเรือนกระจกได้ทั้ง 3 ประเภท เนื่องจากภารกิจที่เพิ่มขึ้นของอบต. จึงจำเป็นต้องมีการใช้พลังงานต่างๆ เพิ่มขึ้น ทำให้ปริมาณการปล่อยก๊าซเรือนกระจกสูงขึ้นด้วย ทั้งนี้อบต.เมืองมาย ยังคงดำเนินการโครงการต่างๆ เพื่อลดปริมาณก๊าซเรือนกระจกต่อไป ภาพรวมการดำเนินงานทวนสอบปริมาณก๊าซเรือนกระจก (หลังการดำเนินการ) ตามระยะเวลาการเก็บรวบรวม ข้อมูล ในช่วงปีงบประมาณ 2567 ระหว่างเดือนตุลาคม 2566 ถึง กันยายน 2567 ในประเภทที่ 1 ประเภทที่ 2 และประเภทที่ 3 สามารถสรุปปริมาณการปล่อยก๊าซเรือนกระจก ได้ดังนี้ ประเภทที่ 1 ปริมาณการปล่อยก๊าซเรือนกระจกทางตรงขององค์กร ในปี 2567 พบว่า มีปริมาณการปล่อยก๊าซเรือน กระจก 20,376.16 ตันคาร์บอนไดออกไซด์เทียบเท่า คิดเป็นร้อยละ 43.66 ประเภทที่ 2 ปริมาณการปล่อยก๊าซเรือนกระจกทางอ้อมจากการใช้พลังงาน ในปี 2567 พบว่า มีปริมาณการปล่อย ก๊าซเรือนกระจก 17,109.67 ตันคาร์บอนไดออกไซด์เทียบเท่า คิดเป็นร้อยละ 43.66ประเภทท ่ 3 ปริมาณการปล่อยก๊าซเรือนกระจกทางอ้อมอื่นๆ ในปี 2567 พบว่า มีปริมาณการปล่อยก๊าซเรือน กระจก 1,703.79 ตันคาร์บอนไดออกไซด์เทียบเท่า คิดเป็นร้อยละ 4.35

**มีการเผยแพร่ทางเว็บไซด์ อบต.เมืองมาย**

**รายงานการปล่อยและดูดกลับก๊าซเรือนกระจก**

**องค์การบริหารส่วนตำบลเมืองมาย อำเภอแจ้ห่มจังหวัดลำปาง**